**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.** **53473/14.07.2022**

**REFERAT DE APROBARE**

pentru aprobarea proiectului „Muzeul fotografiei, Târgu Mureș” în cadrul apelurilor de proiecte cu titlul PNRR/2022/C11-Investiția I.2 Modernizare/crearea de Muzee și Memoriale, și valoarea maximă eligibilă a proiectului

 Prin intermediul componentei C11 – Turism și cultură se va urmări îmbunătățirea

dezvoltarea turismului cultural prin modernizarea/crearea muzeelor și memorialelor dedicate opresiunii și conflictelor. Investiția I.2 Modernizarea/crearea de Muzee și Memoriale investiție vizează finanțarea lanțului de muzee și memoriale dedicate opresiunii și conflictelor. Proiectul își propune crearea unor centre muzeale diferite de cele existente în România. Aceste muzee vor deveni centrul comunității în care vor fi construite/revitalizate, fiind spații în care vizitatorii sunt primiți cu ușile larg deschise, vor fi lăcașurile co-creării, ale interactivității și ale educației non-formale.

Investiția I.2 își propune modernizarea și crearea muzeelor memoriei: Muzeul Național de Istorie a Evreilor și al Holocaustului, Muzeul identităților și conflictelor transilvănene (Mutra), Memorialul Revoluției Decembrie 1989/Timișoara Capitală Europeană a Culturii, Închisoarea tăcerii de la Râmnicu Sărat, Memorialul Victimelor din Sighetul Marmației, Râpa Robilor din Aiud, Muzeul Industrializării forțate din Satu-Mare, Muzeul ororilor comunismului din Sfântu Gheorghe și Muzeul fotografiei din Târgu Mureș prin care România democratică și europeană onorează memoria victimelor totalitarismelor și educă generațiile tinere.

Toate aceste muzee vor fi concepute sau transformate în conformitate cu cele mai noi tendințe și standarde din domeniu. Se vor utiliza metode interactive și tehnologii digitale pentru a crea o experiență unică și pentru a asigura accesul tuturor la cultură, la educație, indiferent de locație și proveniență.

 Activități eligibile pentru implementarea Investiției 2:

 - achiziție imobil (teren sau clădire);

 - Inventariere, documentare, proiectare, reabilitare, restaurare, conservare și punerea în valoare a unor monumente/obiective/ansambluri reprezentative prin folosirea materialelor de construcții cu eficienta energetica și reducerea emisiilor cu efect de sera;

 - Construirea de muzee, spații expoziționale noi și dotarea acestora;

 - Digitalizarea obiectelor de patrimoniu și publicarea acestora online, asigurând accesul pentru toți cei interesați în patrimoniul acestor muzee;

 - Amenajare acces din DN/DJ spre monument/obiectiv;

 - Marcarea și semnalizarea rutei / obiectivelor incluse în cadrul rutei;

 - Dezvoltarea de infrastructură la scară mică (puncte de odihnă, locuri de belvedere);

 - Ecologizare, igienizare și reabilitare peisagistică a zonelor cu impact negativ;

 - Marketing, management și digitalizare;

 - Dezvoltare și livrare ofertă culturală.

Apelul lansat este de tip necompetitiv cu termen limită de depunere a cererilor de finanțare de 15 iulie 2022, ora 24:00.

Primăria Municipiului Târgu Mureș intenționează să depună cererea de finanțare pentru investiția **„Muzeul fotografiei din Municipiul Târgu Mureș”** finanțate în cadrul Planului Național de Redresare și Reziliență, în conformitate cu prevederile Ordinului ministrului nr. 1539/27.06.2022 și a Ordinului ministrului nr. 890/2022 privind aprobarea Ghidului specific -Condiții de accesare a fondurilor europene aferente Planului Național de Redresare și Reziliență, Componenta C11-Turism și Cultură, Investiția I.2 – Modernizarea/crearea de muzee și memoriale,

Rata de finanțare acordată prin PNRR este de 100% din valoarea cheltuielilor eligibile ale proiectului fără TVA. În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, în conformitate cu legislația în vigoare.

Alocarea financiară pentru apelul de proiecte este de 337.106.496 lei, echivalentul a 68,48 mil. Euro. (Cursul valutar utilizat este cursul Inforeuro aferent lunii mai 2021: 1 euro=4,9227 lei)

Din distribuirea acestei sume către proiectele nominalizate spre finanțare proiectului, ”Muzeul Fotografiei din Municipiului Târgu Mureș” i-a fost alocat valoarea maximă eligibilă a proiectului în suma de 47.971.711,50 lei, fără TVA, respectiv, 9,745 mil. euro fără TVA.

Având în vedere Ordinul ministrului nr. 890/2022 privind aprobarea Ghidului specific -Condiții de accesare a fondurilor europene aferente Planului Național de Redresare și Reziliență, Componenta C11-Turism și Cultură, Investiția I.2 – Modernizarea/crearea de muzee și memoriale, și a Ordinului ministrului nr. 1539/27.06.2022 privind modificarea Ghidului specific data limită de depunere a cererilor de finanțare pentru prima rundă este **15 iulie 2022**. Totodată pentru proiectele care în urma procesului de evaluare sunt admise la finanțare, *beneficiarii au obligația de a prezenta, înainte de semnarea contractului de finanțare,* documentația tehnico-economică – DALI/SF actualizată, împreună cu devizul general actualizat, precum și Hotărârea de aprobare a documentației tehnico-economice (faza DALI/SF) şi a indicatorilor tehnico-economici, în concordanță cu cota parte aferentă imobilului și terenului aflate în proprietatea Municipiului Târgu Mureș și înscrisă în CF. (Cartea Funciară)

Față de cele arătate mai sus, în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea depunerii cererii de finanțare cu titlul ” **Muzeul fotografiei ,Târgu Mureș”**  in cadrul apelurilor de proiecte cu titlul PNRR/2022/ Componenta C11- Investiția I.2 Modernizare/crearea de Muzee și Memoriale, și valoarea maximă eligibilă a proiectului conform anexei privind descrierea sumară a investiției.

 **DPFIRURPL SPFI**

 **Director Șef Serviciu**

 **Costașuc Irma Ijac Dana**

**AVIZAT favorabil:**

**Direcția economică**

**Director executiv**

**ec. Crăciun Ioan-Florin**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR Consiliul Local Al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

privind aprobarea proiectului „Muzeul fotografiei, Târgu Mureș” în cadrul apelurilor de proiecte cu titlul PNRR/2022/C11-Investiția I.2 Modernizare/crearea de Muzee și Memoriale, și valoarea maximă eligibilă a proiectului

 ***Consiliul local al municipiului Târgu Mureş, întrunit în şedinţă \_\_\_\_\_\_\_\_\_\_de lucru,***

**Având în vedere:**

* Referatul de aprobare nr. 53,473 din data de 14.07.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind aprobarea proiectului „Muzeul fotografiei, Târgu Mureș” în cadrul apelurilor de proiecte cu titlul PNRR/2022/C11-Investiția I.2 Modernizare/crearea de Muzee și Memoriale, și valoarea maximă eligibilă a proiectului
* Avizul favorabil ale direcției economice din cadrul instituției
* Raportul de specialitate al Direcției Juridice, Contencios Administrativ și Administrație Publică Locală

**În conformitate cu prevederile :**

- Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare ș i reziliență al României;

**-** Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;

**-** Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

**-** Ordinului nr.890/08.06.2022 al ministrului privind aprobarea Ghidului specific -Condiții de accesare a fondurilor europene aferente Planului Național de Redresare și Reziliență, Componenta C11-Turism și Cultură, Investiția I.2 – Modernizarea/crearea de muzee și memoriale

**-** Ordinul ministrului nr. 1539/27.06.2022 privind modificarea și completarea Ghidului specific - Condiții de accesare a fondurilor europene aferente Planului Național de Redresare și Reziliență, Componenta C11-Turism și Cultură, Investiția I.2 – Modernizarea/crearea de muzee și memoriale aprobat prin Ordinul nr.890/2022

 **-** Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,

**În temeiul prevederilor** art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e :**

**Art. 1**. Se aprobă depunerea proiectului „Muzeul fotografiei, Târgu Mureș” în cadrul apelurilor de proiecte cu titlul PNRR/2022/C11-Investiția I.2 Modernizare/crearea de Muzee și Memoriale, și valoarea maximă eligibilă a proiectului, inclusiv Descrierea sumară a investiției (anexa nr. 1).

 **Art.2.** Se aprobă valoarea maximă eligibilă a proiectului menționat la art.1, în cuantum de 47.971.711,50 lei, fără TVA, respectiv, 9,745 mil. euro fără TVA, la un curs 1 euro= 4,9227 lei.

A**rt. 3.** - Se aprobă finanțarea din bugetul local a cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări derulate în etapa de implementare.

**Art. 4** Se va aproba valoarea totală a proiectuluiactualizată, anterior semnării contractului de finanțare a investiției prin PNRR, în concordanță cu documentația tehnico economică actualizată pentru cota parte aferentă imobilului și terenului aflate în proprietatea Municipiului Târgu Mureș și înscrisă în CF.

 **Art. 5.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Economică, Direcţia Proiecte cu Finanţare Internaţională, Resurse Umane, Relaţii cu Publicul şi Logistică, Serviciu Public de Utilități Municipale

 **Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.7.** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Serviciul Public de Utilități Municipale

 **Viză de legalitate,**

 **Secretarul general al Municipiului Târgu Mureș**

 **Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**